Norway’s best AS åpner bakeri i Lærdal

Torsdag 8. juli åpner Norway’s best AS Laksen Bakeri & Kafé i Lærdal. Etter stor suksess med Flåm Bakeri som startet opp i 2016, videreføres nå den gode håndverksbaksten til nabokommunen i nyrenoverte lokaler på Nasjonalt Villakssenter.

I likhet med i Flåm, vil Laksen Bakeri & Kafé tilby et rikt utvalg av bakevarer med både lokal og internasjonal smak, samt steinovnsbakt pizza i ekte italiensk stil.

Grab & run eller sitte ned

Beliggenheten i Villakssenteret gir enkel tilkomst når man kommer inn til Lærdal sentrum og det er godt med parkeringsmuligheter utenfor. Grab & Run-konseptet med blant annet påsmurte sandwicher, andre bakevarer og is passer godt for de som ønsker å ta maten med seg, enten til Gamle Lærdalsøyri like ved eller videre på fjelltur på for eksempel Kongevegen.

Laksen Bakeri & Kafé vil holde åpent fra kl. 12.00 - 21.00 hver dag i sommer, og i tillegg til å tilby take away, er det mulighet for bordservering både ute og inne. Bakeriet har også skjenkebevilling for øl og vin.

Bakevarer, villaks og kunst

I tillegg til Laksen Bakeri & Kafé, huser lokalene til Nasjonalt Villakssenter også Lærdal Kulturhus og Sogn Kunstsenter. I Villakssenteret kan du ta en kikk på lakseobservatoriet, mens kunstsenteret har to spennende utstillinger sommeren 2021 der man blant annet kan se verk av den lokale kunstneren Hans Gjesme.